CELEX: 32019D1263
Language: mt
Date: 2019-07-18 00:00:00
Title: Deċiżjoni ta' Implimentazzjoni tal-Kunsill (UE) 2019/1263 tat-18 ta' Lulju 2019 dwar il-ħruġ ta' munita kommemorattiva b'disinn komuni biex tfakkar il-35 anniversarju tal-programm Erasmus

26.7.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 199/5
               
            
         DEĊIŻJONI TA' IMPLIMENTAZZJONI TAL-KUNSILL (UE) 2019/1263
         tat-18 ta' Lulju 2019
         dwar il-ħruġ ta' munita kommemorattiva b'disinn komuni biex tfakkar il-35 anniversarju tal-programm Erasmus
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 133 tiegħu,
         Wara li kkunsidra l-Artikolu 4(3) tar-Regolament (UE) Nru 651/2012 tal-Parlament Ewropew u tal-Kunsill tal-4 ta' Lulju 2012 dwar il-ħruġ tal-muniti tal-euro (1),
         Billi:
         
                     (1)
                  
                  
                     Skont l-Artikolu 9 tar-Regolament tal-Kunsill (UE) Nru 729/2014 (2), il-muniti kommemorattivi maħruġa kollettivament mill-Istati Membri kollha li l-munita tagħhom hija l-euro għandhom jikkommemoraw biss suġġetti ta' rilevanza Ewropea ewlenija, u d-disinn tagħhom għandu jkun mingħajr preġudizzju għar-rekwiżiti kostituzzjonali possibbli ta' dawk l-Istati Membri.
                  
               
                     (2)
                  
                  
                     Fit-2 ta' Lulju 2019, abbażi ta' proposta mis-Sottokumitat għall-Munita tal-Euro, il-Kumitat Ekonomiku u Finanzjarju approva l-prinċipju ta' ħruġ kommemorattiv komuni għall-2022 biex ifakkar il-35 anniversarju tal-programm Erasmus.
                  
               
                     (3)
                  
                  
                     F'konformità mal-Artikolu 4(3) tar-Regolament (UE) Nru 651/2012, id-deċiżjoni jekk jinħarġux muniti kommemorattivi b'disinn komuni maħruġa kollettivament mill-Istati Membri kollha li l-munita tagħhom hija l-euro għandha tittieħed mill-Kunsill,
                  
               ADOTTA DIN ID-DEĊIŻJONI:
         
            Artikolu 1
            Il-ħruġ kollettiv fl-2022 ta' munita kommemorattiva b'disinn komuni, mill-Istati Membri kollha li l-munita tagħhom hija l-euro, biex tfakkar il-35 anniversarju tal-programm Erasmus huwa b'dan approvat.
         
         
            Artikolu 2
            Din id-Deċiżjoni għandha ssir effettiva fid-data tal-adozzjoni tagħha.
         
         
            Magħmul fi Brussell, it-18 ta' Lulju 2019.
            
               
                  Għall-Kunsill
               
               
                  Il-President
               
               T. TUPPURAINEN
            
         
         
            (1)  ĠU L 201, 27.7.2012, p. 135.
         
            (2)  Ir-Regolament tal-Kunsill (UE) Nru 729/2014 tal-24 ta' Ġunju 2014 dwar denominazzjonijiet u speċifikazzjonijiet tekniċi tal-muniti tal-euro maħsuba għaċ-ċirkolazzjoni (ĠU L 194, 2.7.2014, p. 1).